text: Nytårs-løjer højt til vejrs
  01 januar 2015 kl. 11.09
  Prisen for nytårs-løjer i højt til vejrs går til to tyskere, der nytårsaftensdag var kravlet op i tv-sendemasten ved Rødekro for at bedre at kunne se fyrværkeriet.
  De måtte dog også afregne turen med to straks-bøder, da politiet dukkede op ved den 320 meter høje tv-sendemast på Kassøvej i Rødekro. Det oplyser vagtchefen hos Syd- og Sønderjyllands Politi.
  Det er anden gang på en uge, at der er ubudne gæste i masten. 2. juledag anholdt politiet en vovehals, der iført faldskærm sprang ned fra TV2 masten i Rødekro. Han blev også belønnet med en bøde.
  2 tyske statsborgere har hver betalt en straksbøde for at kravle op i TV-masten ved Rødekro. De ville se fyrværkeri (?)Vagtchefen #politidk
  
  